17/01/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/2291 pola que se aproban as bases reguladoras da programación da Rede Cultural da Deputación da Coruña e convocatoria para 2022.

BASES REGULADORAS DA PROGRAMACIÓN DA REDE CULTURAL DA DEPUTACIÓN DA CORUÑA E CONVOCATORIA PARA 2022 A Deputación da Coruña, co obxecto de contribuír á difusión e á promoción da música, do folclore, do teatro, da danza, do cine e das demais manifestacións artísticas na provincia, por medio do coñecemento das actividades que se están a producir neste ámbito e do seu achegamento aos nosos concellos, e fomentando ao tempo o uso e normalización social da lingua galega e a defensa dos valores da igualdade de xénero, convoca os seguintes catro programas de difusión cultural: Os programas ESCENA AO VIVO!, VISIÓNS, LINGUA A ESCENA! e ALICERCE desenvólvense con cargo á aplicación orzamentaria: 0612/3343/22609. Importe: 1.900.000 euros Os importes dos créditos son os que se incluirán no Orzamento do 2022 e poderán ser obxecto de modificacións orzamentarias. A presente convocatoria tramítase como expediente anticipado de gasto, polo que a súa aprobación queda sometida á condición suspensiva da entrada en vigor do Orzamento da Deputación do exercicio 2022, no que se conteñan os créditos adecuados e suficientes para atender as solicitudes que se presenten. Todos os programas citados, en conxunto, conforman o espazo de oferta cultural impulsada desde a Deputación, cos concellos e entidades sen ánimo de lucro da provincia, baixo a denominación conxunta de Rede Cultural. Cada concello poderá participar do número de programas da Rede Cultural que decida, asumindo en cada caso as normas de funcionamento de cada un deles. A tramitación dos programas será telemática. Este tipo de tramitación afectaralle ás fases de presentación de ofertas, solicitude das funcións e xustificación. Incluiranse en cada unha das fases as notificacións e as comunicacións, os requirimentos de información e documentación e os envíos de documentación que fosen necesarios para tramitar os expedientes. Os espectáculos incluídos nestes programas realizaranse no ámbito territorial da provincia da Coruña durante o ano 2022 e até o 31 de marzo de 2023. Excepcionalmente, e debido á situación que estamos a vivir coa Covid-19, tal e como se fixo nas convocatorias dos anos 2020 e 2021, o período de realización de actuacións estenderase até o 31 de marzo de 2023. Así mesmo, a Deputación quere recordar que as actuacións deben seguir en todo o caso as normas sanitarias, de seguridade e capacidades vixentes neses momentos, primando, na medida do posible, a súa realización no exterior e en espazos debidamente ventilados. A Rede Cultural é un espazo de programación artística que ten como obxectivo principal garantir unha oferta cultural diversificada e de calidade nos municipios da provincia. Oriéntase, polo tanto, a favorecer a capacidade dos concellos da provincia para desenvolver programacións culturais para os seus veciños e veciñas. A Rede Cultural, en tanto iniciativa promovida pola Deputación, débese a un ámbito territorial claro, comprendido dun xeito que tamén se aplica a outros programas (as convocatorias de subvencións, por exemplo): garantir que as actividades subvencionadas ou contratadas se desenvolven na provincia e benefician os veciños e veciñas dos seus concellos. En coherencia co anterior, poden inscribirse nos programas ESCENA AO VIVO!, VISIÓNS E LINGUA A ESCENA! da Rede Cultural da Deputación da Coruña todos os artistas profesionais, compañías profesionais e empresas de distribución de espectáculos con domicilio fiscal en calquera concello da Comunidade Autónoma de Galicia, sempre que as actuacións se desenvolvan nos concellos da provincia. A continuar desenvólvense as normas de funcionamento de cada un deles.1.- PROGRAMA ESCENA AO VIVO! Programación de espectáculos profesionais de teatro, monicreques, danza e música para concellos.1.1.- INSCRICIÓN DE PROPOSTAS ARTÍSTICAS Procedemento e normas de inscrición de espectáculos na Rede Cultural • Cada artista ou compañía con entidade legal propia, demostrada coa xustificación de estar de alta no censo de empresarios e profesionais (art.3 do RD 1065/2007) e a súa dedicación a actividades escénicas e/ou culturais, poderá inscribir un máximo de 5 espectáculos. • Un mesmo espectáculo poderá formar parte da Rede durante un máximo de 4 anos consecutivos. • Os artistas e compañías inscribiranse telematicamente na web que a Deputación da Coruña pon ao seu dispor para a xestión da Rede Cultural. • Cada espectáculo requirirá a cobertura dunha ficha individual de inscrición (RC-P), cuxo modelo estará a disposición das compañías e artistas na plataforma informática de inscrición dos espectáculos. Nela figurarán os seguintes campos: nome e datos da empresa, nome da compañía, nome do espectáculo proposto, sinopse artística, relación completa das persoas que forman parte do equipo artístico e do equipo técnico, importe do espectáculo (diferenciando con ou sen medios técnicos), relación das necesidades técnicas para o desenvolvemento do espectáculo e traxectoria artística do artista ou compañía. • O importe dos cachés será fixado libremente polas compañías e intérpretes, co límite máximo de 15.000,00 euros (impostos incluídos) e constará, por unha banda, dunha cantidade en concepto de importe do espectáculo e, doutra, do importe do equipamento técnico necesario para a súa realización. O derradeiro non se aboará no caso de que sexa achegado polo Concello. Serán sempre importes finais, con impostos incluídos, e terán que manterse durante toda a convocatoria. • Poderán participar do programa ESCENA AO VIVO! da Rede Cultural da Deputación da Coruña todas as empresas de distribución de espectáculos, compañías e artistas con domicilio fiscal en calquera concello da Comunidade Autónoma de Galicia. • A documentación que hai que presentar para se inscribir no programa Escena ao vivo! é a seguinte: a) Tarxeta do NIF da empresa b) Escrituras da entidade / empresa c) Designación da persoa representante d) Declaración da/o representante de non estar incurso en causas de incompatibilidade ou incapacidade para contratar coa administración e de aceptación das bases da convocatoria e) Declaración de estar ao corrente das obrigas tributarias e coa Seguridade Social f) Documentación que acredite a alta da empresa distribuidora, compañía ou artista no censo de empresarios e profesionais (art.3 do RD 1065/2007) e a sua dedicación a actividades escénicas e/ou culturais. g) Ficha de inscrición individual de cada espectáculo proposto (RC-P). A documentación sinalada nos apartados a) e b) non terá que ser presentada se xa se presentou en anos anteriores e non houbo variación nela. No caso das empresas distribuidoras de espectáculos, terán que presentar a alta no censo de empresarios e profesionais (art.3 do RD 1065/2007) e a dedicación a actividades escénicas e/ou culturais de cada unha das compañías ou artistas profesionais propostos. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste na súa petición. Tendo en conta que a tramitación será telemática, a empresa ou artista deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.1.2.- CONTRATACIÓN DE ESPECTÁCULOS Procedemento e normas de contratación de espectáculos por parte dos concellos • Os concellos realizarán a solicitude coa súa proposta de programación directamente na plataforma informática habilitada pola Deputación para estes efectos, a través da súa web. • Na proposta de programación o concello fará constar: o nome das compañías/artistas, o nome dos espectáculos, as datas e lugares fixados para o desenvolvemento das actividades. No caso de que por algunha causa imprevista se produza un cambio de lugar ou data dalgunha das funcións previstas o concello realizará aviso formal da mudanza á Sección de Cultura da Deputación. • Os concellos realizarán a súa proposta de programación cumprindo os requisitos e as normas que se expoñen a seguir: • Concellos menos de 5.000 hab.: Mínimo de 3 espectáculos (deberá incluír música e teatro/monicreques). • Concellos 5.001 - 10.000 hab.: Mínimo de 4 espectáculos (deberá incluír música e teatro/monicreques) • Concellos 10.001 - 20.000 hab.: Mínimo de 5 espectáculos (deberá incluír teatro/monicreques, música e danza) • Concellos de 20.001 - 50.000 hab.: Mínimo de 6 espectáculos (deberá incluír teatro/monicreques, música, maxia e danza) • Concellos máis 50.000 hab.: Mínimo de 7 espectáculos (deberá incluír teatro/monicreques, música, maxia e danza) Os concellos deberán achegar a seguinte documentación: • Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación da solicitude a que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste na súa petición.1.3.- DESENVOLVEMENTO DA PROGRAMACIÓN Procedemento, normas e obrigas para o desenvolvemento da programación Obrigas dos concellos • Organizar as funcións e velar polo seu correcto desenvolvemento, así como proporcionar o persoal de vixilancia que se precise. • Contratar as funcións que teñan adxudicadas, reflectindo no contrato o nome e datos da empresa, nome da compañía, nome do espectáculo e caché, con detalle de importe de espectáculo e equipamento técnico. • Poñer a disposición dos grupos o persoal necesario para axudar á carga e descarga do material. Garantir o cumprimento das necesidades técnicas acordadas coas compañías e artistas, así como o bo estado, limpeza e correcto acondicionamento dos espazos escénicos. • Realizar a publicidade das funcións. Difundir adecuadamente a celebración dos espectáculos contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña. Todos os soportes de difusión e materiais publicitarios deberán realizarse en lingua galega, sen prexuízo de que poidan estar tamén noutras linguas, e á marxe de cal sexa a lingua do espectáculo. • Na difusión dos espectáculos nas redes sociais (twitter, facebook) vincular ou citar nos contidos de difusión aos perfís da Área de Cultura da Deputación da Coruña: en twitter @DACCultura e en facebook o perfil facebook. com/Culturadac • Realizar un traballo adecuado de xestión de asistencia, que incluirá: - Peche do espazo unha vez comezada a función. - Cobertura e envío telemático á Deputación, para efectos estatísticos, dunha ficha de control de cada función no prazo de 15 días posteriores ao desenvolvemento desta. Nesa ficha incluirase a información seguinte: data, hora e espazo de celebración da actividade, nome do artista e do espectáculo, prezo de entrada (se houber, e en tal caso follas de billeteira e declaración de ingresos), capacidade do espazo de actuación, número de persoas asistentes. • Comprobar, con anterioridade á data da función, que as compañías profesionais teñen aos artistas e profesionais dados de alta na Seguridade Social no momento de realizar a actuación. Esta comprobación farase a través da presentación dos documentos de alta na Seguridade Social. • Cubrir mediante póliza de seguro os riscos de accidentes, así como os de responsabilidade civil que se poidan derivar da realización das funcións, coas seguintes coberturas mínimas: * Responsabilidade civil para todo o persoal implicado na actividade, cun límite mínimo de indemnización de 100.000 euros. * Accidentes, que incluirá, como mínimo, as seguintes garantías: morte: 12.000 euros e invalidez: 12.000 euros • Expedir documentos acreditativos da realización das funcións feitas: declaración, certificación ou calquera outro no que se acredite a realización da función. • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. • Aboarlles os gastos correspondentes ás axencias de propiedade intelectual e artística correspondentes ( SGAE, DAMA. ) • Aboarlles aos artistas a totalidade do importe do espectáculo, anticipando, se for necesario, o importe que aboa a Deputación. Obrigas dos artistas O programa ESCENA AO VIVO!, recollendo unha demanda histórica do sector das artes escénicas do noso país, convócase como un programa destinado unicamente a compañías e propostas artísticas de carácter profesional. Para garantir esta condición, a Deputación da Coruña esixirá as seguintes obrigas: • As compañías profesionais de artes escénicas cumprirán co disposto no I Convenio colectivo de actores e actrices de teatro de Galicia (aprobado por resolución do 18 de marzo de 2009, da Dirección Xeral de Relacións Laborais) e as súas posteriores modificacións. • As compañías profesionais de artes escénicas inscritas na Rede Cultural, ben baixo o seu CIF ben baixo o doutra empresa que xestione a distribución do seu espectáculo, deberán presentarlle á Deputación da Coruña a documentación que acredite a alta no censo de empresarios e profesionais (art.3 do RD 1065/2007) e a súa dedicación a actividades escénicas e/ou culturais. • Entregarlles aos responsábeis da programación dos concellos, con anterioridade á data da función, copia dos documentos de alta na Seguridade Social das e dos profesionais que participan no espectáculo. A Deputación da Coruña, así mesmo, poderá desenvolver ao longo da programación controis periódicos e aleatorios ás compañías, nos que serán solicitados os modelos de cotización RNT (recibo nominal de traballadores e traballadoras). • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. • Realizar as funcións nos lugares previstos. • Aboar os gastos de transporte e seguros do equipo de actuación e material, gastos de persoal, impostos e Seguridade Social. • Expedir facturas legais polas funcións realizadas e, se for o caso, a que corresponda do equipamento técnico necesario para a realización da función. As facturas serán expedidas pola entidade ou empresa que inscribiu o espectáculo. No caso de a inscrición e a facturación sexa realizada por unha empresa distribuidora, igualmente garantirase que as propostas escénicas distribuídas por esta dentro do programa Escena ao vivo! corresponden en todos os casos a compañías profesionais de artes escénicas, a través da presentación da súa alta como tal no censo de empresarios e profesionais (art.3 do RD 1065/2007) e da súa dedicación a actividades escénicas e/ou culturais. • Achegar todo o equipamento técnico necesario para poder facer a función (instrumentos, equipo de proxección, de son.), agás que o achegue o Concello. • Deixar o local no estado en que o atoparon. Obrigas da deputación • Desenvolver o control e seguimento da programación aprobada, así como garantir o seu correcto funcionamento e o cumprimento das obrigas laborais, técnicas e organizativas de cada unha das partes (concellos e artistas). • Garantir a posibilidade de consulta pública, a través da súa web, da programación final aprobada para cada concello. Garantirase a posibilidade de acceso á información por artista ou compañía, data e espazo cultural/entidade/concello. Igualmente no apartado “Consulta de Actuacións” posibilitarase a consulta dos datos completos das fichas de cada espectáculo contratado. • Desenvolver estratexias e iniciativas de difusión social da programación da Rede Cultural. • Cofinanciar os espectáculos incluídos na Rede, mediante as achegas que correspondan segundo o sinalado na base 5.2. 2. - PROGRAMA VISIÓNS! Programación de cinema e contidos audiovisuais para concellos 2.1.- INSCRICIÓN DE PROPOSTAS ARTÍSTICAS Procedemento e normas de inscrición de propostas audiovisuais na Rede Cultural • As empresas audiovisuais inscribirán as súas propostas telematicamente na plataforma informática que a Deputación da Coruña pon ao seu dispor para a xestión da Rede Cultural. • O programa de cinema terá dúas seccións diferenciadas: A. Produción propia galega. Estará orientada ao apoio á difusión dos filmes, documentais e creacións audiovisuais das empresas e produtoras audiovisuais galegas. B. Propostas xerais. Orientado ás propostas de produción non galega e/ou natureza comercial. • No caso de ofertas presentadas para a sección B (Propostas xerais), cada empresa do ámbito audiovisual inscrita na Rede poderá inscribir un máximo de 15 propostas audiovisuais. As pezas audiovisuais desta opción B deben ter a data de autorización do ICAA ( Instituto de la Cinematografía y de las Artes Audiovisuais ) anterior ao 1 de xaneiro do ano anterior. Non poderán inscribirse filmes cunha antigüidade inferior a 12 meses desde a súa estrea en salas de exhibición. • Cada audiovisual proposto polas empresas requirirá a cobertura dunha ficha técnica individual de inscrición, cuxo modelo estará a disposición das compañías e artistas na web de inscrición dos espectáculos. Nela figurarán os seguintes campos: nome e datos da empresa, nome do audiovisual proposto, xénero, sinopse artística, relación do equipo artístico e técnico. • Cada proposta audiovisual incluída na Rede deberá indicar o seu prezo en función das seguintes tres posibilidades: • Prezo por proxección (con presenza obrigatoria dun técnico da empresa), sen equipamento técnico por parte da empresa. Non poderá superar os 350 euros. • Prezo da cobertura técnica básica (equipo de proxección e pantalla), en caso de que esta non a achegue o concello. Outras necesidades que poida haber (cadeiras ou outros elementos) deberán ser cubertas polo Concello. • Prezo por proposta de actividades paralelas (actividades paralelas de reforzo: presentación, charla, debate, exposición, coloquio…). Os prezos inclúen, en todos os casos, a cobertura obrigatoria e presencial da empresa audiovisual -a través dunha persoa técnica- do día da proxección, para garantir un correcto desenvolvemento desta. • Poderán participar do programa VISIÓNS! da Rede Cultural da Deputación da Coruña todas as empresas audiovisuais con domicilio fiscal en calquera concello da Comunidade Autónoma de Galicia. • A documentación que han presentar as empresas cinematográficas será a seguinte: a) Tarxeta do NIF da empresa b) Escrituras c) Designación da/o representante d) Declaración da/o representante de non estar incurso en causas de incompatibilidade ou incapacidade para contratar coa administración e de aceptación das bases da convocatoria. e) Declaración de estar ao corrente das obrigas tributarias e coa Seguridade Social. f) Declaración de ter as autorizacións legais necesarias para a exhibición das películas. g) Ficha técnica do audiovisual proposto (RC-CINE) A documentación sinalada no apartado a) e b) non terá que ser presentada se xa se presentou en anos anteriores e non houbo variación nela. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste na súa petición. Tendo en conta que a tramitación será telemática, a empresa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.2.2.- CONTRATACIÓN DE PROPOSTAS AUDIOVISUAIS Procedemento e normas de contratación por parte dos concellos • Os concellos realizarán a solicitude coa súa proposta de programación directamente na plataforma informática habilitada pola Deputación para estes efectos, na súa web. • Na proposta de programación os concellos farán constar: o nome das empresas audiovisuais, o nome das pezas audiovisuais seleccionadas, as datas e lugares fixados para a súa proxección. No caso de que, por algunha causa imprevista se produza un cambio de lugar ou data dalgunha das funcións previstas, o concello realizará aviso formal da mudanza á Sección de Cultura da Deputación. • Os concellos realizarán a súa proposta de programación podendo solicitar un máximo de 10 proxeccións, das cales un mínimo do 50% debe ser produción propia galega. Os concellos deberán achegar a seguinte documentación: • Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste na súa petición.2.3.- DESENVOLVEMENTO DA PROGRAMACIÓN Procedemento, normas e obrigas para o desenvolvemento da programación Obrigas dos concellos • Organizar as proxeccións e velar polo seu correcto desenvolvemento, así como proporcionar o persoal de atención e vixilancia que se precise. • Contratar as proxeccións que teñan adxudicadas, reflectindo no contrato o nome e datos da empresa, nome da compañía, nome da proxección e caché, con detalle de importe de espectáculo e equipamento técnico. • Poñer a disposición das empresas o persoal necesario para axudar á carga e descarga do material. Garantir o cumprimento das necesidades técnicas acordadas coa empresa audiovisual, así como o bo estado, limpeza e correcto acondicionamento dos espazos escénicos. Outras necesidades que poida haber (cadeiras ou outros elementos) deberán ser cubertas tamén polo Concello. • Realizar a publicidade das proxeccións. Difundir adecuadamente a proxección dos filmes contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña. De cara a crear hábitos de asistencia nos públicos, promoverase a proxección dos filmes seleccionados cun formato temporal unitario (ciclo, semana, mostra…). • Todos os soportes de difusión e materiais publicitarios deberán realizarse en lingua galega, sen prexuízo de que poidan estar tamén noutras linguas, e á marxe de cal sexa a lingua dos filmes e pezas audiovisuais que se vaian proxectar. • Na difusión dos filmes nas redes sociais (twitter, facebook) vincular ou citar nos contidos de difusión aos perfís da Área de Cultura da Deputación da Coruña: en twitter @DACCultura e en facebook o perfil facebook. com/Culturadac • Cobertura e envío telemático á Deputación, para efectos estatísticos, dunha ficha de control de cada proxección no prazo de 15 días posteriores ao desenvolvemento desta. Nesa ficha incluirase a información seguinte: data, hora e espazo de proxección, título do audiovisual e nome da empresa, prezo de entrada (se houber, e en tal caso follas de billeteira e declaración de ingresos), capacidade do espazo de proxección, número de persoas asistentes. • Comprobar, con anterioridade á data da función, que as empresas audiovisuais teñen os traballadores dados de alta na Seguridade Social no momento de realizar a proxección. Esta comprobación farase a través da presentación dos documentos de alta na Seguridade Social. • Cubrir mediante póliza de seguro os riscos de accidentes, así como os de responsabilidade civil que se poidan derivar da realización das proxeccións, coas seguintes coberturas mínimas: * Responsabilidade civil para todo o persoal implicado na actividade, cun límite mínimo de indemnización de 100.000 euros. * Accidentes, que incluirá, como mínimo, as seguintes garantías: morte: 12.000 euros e invalidez: 12.000 euros • Expedir documentos acreditativos da realización das proxeccións feitas: declaración, certificación ou calquera outro no que se acredite a súa realización. • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. • Aboarlles os gastos correspondentes ás entidades de xestión de dereitos que proceda en cada caso ( SGAE, DAMA. ) • Aboarlles ás empresas audiovisuais a totalidade do importe do espectáculo, anticipando, se for necesario, o importe que aboa a Deputación. Obrigas das empresas audiovisuais • Realizar as proxeccións nos lugares previstos e proporcionar aos concellos o persoal técnico preciso para o desenvolvemento da proxección. • Aboar os gastos de transporte e seguros do equipo de actuación e material, gastos de persoal, impostos e Seguridade Social. • Expedir facturas legais polas proxeccións realizadas e, se for o caso, a que corresponda do equipamento técnico necesario para a súa realización. As facturas serán expedidas pola entidade ou empresa que inscribiu a peza audiovisual. • Achegar todo o equipamento técnico necesario para poder facer a proxección, agás que o achegue o Concello. As proxeccións do programa VISIÓNS poderán realizarse en DCP (Digital Cinema Package), Blu-ray, 35mm ou 16 mm. O proxector deberá contar, como mínimo, cunha resolución FULL HD (1920 x 1080) e cunha potencia de 10.000 lumens. A pantalla terá como mínimo 4x2,5 metros. Para proxeccións en exterior a empresa disporá de equipo de son. • Enviar a un técnico para garantir un correcto desenvolvemento de todas as proxeccións. • Contar coas autorizacións legais necesarias para a exhibición pública dos filmes. • Deixar o local no estado en que o atoparon. • Entregarlles ás persoas responsábeis da programación dos concellos, con anterioridade á data da función, copia dos documentos de alta na Seguridade Social da persoa ou persoas profesionais encargadas da proxección do filme. • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. Obrigas da deputación • Desenvolver o control e seguimento da programación aprobada, así como garantir o seu correcto funcionamento e o cumprimento das obrigas de cada unha das partes (concellos e empresas audiovisuais). • Garantir a posibilidade de consulta pública, a través da súa web, da programación final aprobada para cada concello. Garantirase a posibilidade de acceso á información por artista ou compañía, data e espazo cultural/entidade/concello. Igualmente no apartado “Consulta de Actuacións” posibilitarase a consulta dos datos completos das fichas de cada espectáculo contratado. • Desenvolver estratexias e iniciativas de difusión social da programación da Rede Cultural. • Cofinanciar os espectáculos incluídos na Rede, mediante as achegas que correspondan segundo o sinalado na base 5.2. 3. - PROGRAMA ALICERCE Programación de música, danza e teatro para grupos non profesionais 3.1.- INSCRICIÓN DE PROPOSTAS ARTÍSTICAS Procedemento e normas de inscrición de espectáculos na Rede Cultural • Os artistas e compañías inscribiranse telematicamente na plataforma informática que a Deputación da Coruña pon ao seu dispor para a xestión da Rede Cultural. • Cada espectáculo requirirá a cobertura dunha ficha individual de inscrición (RC-NP), cuxo modelo estará a disposición das compañías e artistas na plataforma informática na que se inscriban os espectáculos. Nela figurarán os seguintes campos: nome e datos da entidade, nome do grupo, nome do espectáculo proposto, relación completa das persoas que forman parte do equipo artístico e técnico, sinopse artística, importe do espectáculo e necesidades técnicas para o desenvolvemento do espectáculo, traxectoria artística da agrupación. • Cada artista ou compañía poderá inscribir un máximo de 4 espectáculos. Un espectáculo poderá formar parte da Rede durante un máximo de 4 anos consecutivos. • O importe dos cachés será fixado segundo o seguinte criterio: Grupos de ata 5 membros - Máximo 310 euros/actuación Grupos de entre 6 e 10 membros - Máximo 580 euros/actuación Grupos de entre 11 e 15 membros - Máximo 850 euros/actuación Grupos de entre 16 e 20 membros - Máximo 1.120 euros/actuación Grupos de entre 21 e 25 membros - Máximo 1.390 euros/actuación Grupos de entre 26 e 30 membros - Máximo 1.660 euros/actuación Grupos de entre 31 e 35 membros - Máximo 1.930 euros/actuación Grupos de entre 36 e 50 membros - Máximo 2.200 euros/actuación Grupos de máis de 50 membros - Máximo 3.000 euros/actuación Os/as participantes no programa ALICERCE deberán realizar as actuacións fóra do termo municipal en que estean radicados. Non poderán participar na Rede Cultural grupos infantís. Poderán participar do programa ALICERCE da Rede Cultural da Deputación da Coruña todas as compañías, grupos e artistas non profesionais con domicilio fiscal na provincia da Coruña. A documentación que se ha presentar para se inscribir no programa Alicerce é a seguinte: a) Tarxeta do NIF da entidade (agás grupos de titularidade municipal) b) Certificación dos datos bancarios, segundo modelo oficial da Deputación (agás grupos de titularidade municipal) c) Nomeamento da/o representante para as súas relacións coa Deputación (os grupos de titularidade municipal, soamente resolución ou acordo de solicitude do Concello) d) Estatutos da entidade titular do grupo e) Declaración da/o representante de non estar incurso en causas de incompatibilidade ou incapacidade para contratar coa administración e de aceptación das bases da convocatoria f) Autorización para que a Deputación poida obter as certificacións da Axencia Estatal da Administración Tributaria e da Tesouraría da Seguridade Social nas que se acredite que o grupo ou intérprete está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das actuacións. g) Ficha de inscrición individual de cada espectáculo proposto (RC-NP) A documentación sinalada nos apartados a), b) e d) non terá que ser presentada se xa se presentou en anos anteriores e non houbo variación nela. O defecto, erro ou ausencia na presentación da solicitude a que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste da súa petición. Tendo en conta que a tramitación será telemática, o artista, grupo ou entidade deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.3.2.- CONTRATACIÓN DE ESPECTÁCULOS Procedemento e normas de contratación de espectáculos por parte dos concellos e entidades • No programa ALICERCE, ademais dos concellos, poderán contratar propostas artísticas non profesionais as entidades sen ánimo de lucro da provincia, xuridicamente constituídas, que teñan entre as súas finalidades a promoción da cultura. • No caso das asociacións, acreditarán un número mínimo de 25 socios/as na data da presentación, agás as excepcións que se poidan establecer. • Os concellos e entidades realizarán a proposta de programación directamente no espazo telemático habilitado pola Deputación para estes efectos, a través da súa web. • Na proposta de programación o concello ou entidade fará constar: o nome das compañías/artistas, o nome dos espectáculos, as datas e lugares fixados para o desenvolvemento das actividades. No caso de que, por algunha causa imprevista, se produza un cambio de lugar ou data dalgunha das funcións previstas, o solicitante realizará aviso formal da mudanza á Sección de Cultura da Deputación. • As entidades sen fins de lucro poderán solicitar só unha contratación no programa ALICERCE. En ningún caso as actuacións contratadas poden ser de artistas ou grupos non profesionais radicados no propio termo municipal da entidade contratante. • Para favorecer unha oferta cultural e unha distribución plurais do catálogo de ALICERCE, non se concederá dous anos seguidos o mesmo espectáculo á mesma entidade solicitante. • Os concellos e entidades realizarán a súa proposta de programación cumprindo os requisitos e as normas de cofinanciamento que se expoñen a seguir. Os concellos e entidades poden solicitar, como máximo, o seguinte número de funcións: Quen solicite deberá achegar a seguinte documentación: • Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste da súa petición. Despois de que a Deputación realice a confirmación e adxudicación final das programacións, asinaranse os correspondentes convenios. No caso das programacións adxudicadas aos concellos, os convenios asinaranse entre a Deputación e os concellos e neles incluirase a totalidade das adxudicacións. Serán causas de resolución do convenio o incumprimento de calquera das bases da convocatoria e a non realización das funcións sen causa xustificada.3.3.- DESENVOLVEMENTO DA PROGRAMACIÓN Procedemento, normas e obrigas para o desenvolvemento da programación Obrigas dos concellos e entidades contratantes • Organizar as funcións e velar polo seu correcto desenvolvemento, así como proporcionar o persoal de vixilancia que se precise. • Contratar as actuacións que teñan adxudicadas, reflectindo no contrato o nome e datos da entidade, nome do grupo, nome do espectáculo e caché. • Poñer a disposición dos grupos o persoal necesario para axudar á carga e descarga do material. Garantir o cumprimento das necesidades técnicas acordadas coas compañías e artistas, así como o bo estado, limpeza e correcto acondicionamento dos espazos escénicos. • Realizar a publicidade das funcións. Difundir adecuadamente a celebración dos espectáculos contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña. Todos os soportes de difusión e materiais publicitarios deberán realizarse en lingua galega, sen prexuízo de que poidan estar tamén noutras linguas, e á marxe de cal sexa a lingua do espectáculo. • Na difusión dos espectáculos nas redes sociais (twitter, facebook) vincular ou citar nos contidos de difusión aos perfís da Área de Cultura da Deputación da Coruña: en twitter @DACCultura e en facebook o perfil facebook. com/Culturadac • Cubrir e enviarlle telematicamente á Deputación, para efectos estatísticos, unha ficha de control de cada función no prazo dos 15 días posteriores ao desenvolvemento desta. Nesa ficha incluirase a información seguinte: data, hora e espazo de celebración da actividade, nome do artista e do espectáculo, capacidade do espazo de actuación, número de persoas asistentes. • Cubrir mediante póliza de seguro os riscos de accidentes, así como os de responsabilidade civil que se poidan derivar da realización das funcións, coas seguintes coberturas mínimas: * Responsabilidade civil para todo o persoal implicado na actividade, cun límite mínimo de indemnización de 100.000 euros * Accidentes, que incluirá, como mínimo, as seguintes garantías: morte: 12.000 euros e invalidez: 12.000 euros • Expedir documentos acreditativos da realización das funcións feitas: declaración, certificación ou calquera outro no que se acredite a realización da función. • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. A Deputación poderá requirir a presentación dos documentos que xustifiquen o citado pago. • Aboarlles os gastos correspondentes ás entidades de xestión de dereitos que proceda en cada caso (SGAE, DAMA.) • No caso dos concellos, aboarlles aos/ás artistas a totalidade do importe do espectáculo, anticipando, se for necesario, o importe que aboa a Deputación. • No caso das entidades, aboarlles aos grupos a porcentaxe do importe que lles corresponda e realizar, o pagamento no prazo de dous meses desde que o grupo presente a factura Obrigas das entidades e artistas non profesionais • Realizar as funcións nos lugares previstos. • Expedir facturas legais polas funcións realizadas. As facturas serán expedidas pola entidade que inscribiu o espectáculo. • Achegar todo o equipamento técnico necesario para poder facer a función (instrumentos, equipo de proxección, de son.), agás que o achegue o Concello ou entidade. • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. • Deixar o local no estado en que o atoparon. Obrigas da deputación • Desenvolver o control e seguimento da programación aprobada, así como garantir o seu correcto funcionamento e o cumprimento das obrigas laborais, técnicas e organizativas de cada unha das partes (concellos, entidades e artistas). • Garantir a posibilidade de consulta pública, a través da súa web, da programación final aprobada para cada concello. Garantirase a posibilidade de acceso á información por artista ou compañía, data e espazo cultural/entidade/concello. Igualmente no apartado “Consulta de Actuacións” posibilitarase a consulta dos datos completos das fichas de cada espectáculo contratado. • Desenvolver estratexias e iniciativas de difusión social da programación da Rede Cultural. • Cofinanciar os espectáculos incluídos na Rede, mediante as achegas que correspondan segundo o sinalado na base 5.2. 4. - PROGRAMA LINGUA A ESCENA! Programa de espectáculos profesionais de música, teatro, danza, narración oral e monicreques con contidos específicos orientados á dinamización social da lingua galega, para concellos O programa LINGUA A ESCENA! nace na Rede Cultural 2018 co obxectivo de favorecer a programación artística, por parte dos concellos, de espectáculos profesionais de música e artes escénicas especificamente destinados á dinamización social da lingua galega. Trátase pois de espectáculos que abordan especificamente -desde a música, o teatro, a danza, a maxia, a narración oral e/ou o teatro de monicreques- contidos de carácter sociolingüístico, orientados a favorecer a vivencia positiva do noso idioma propio, a estima e valorización individual e social deste e o combate aos tópicos e prexuízos que afectan á súa normalización social. Dentro do programa Lingua a escena! selecciónanse, por tanto, propostas artísticas en que os contidos de reflexión sociolingüística son o centro da actividade proposta. É importante clarificar, por tanto, que LINGUA A ESCENA non é unicamente unha programación de espectáculos en lingua galega. Un espectáculo, polo simple feito de ser en lingua galega, non cumpre necesariamente ese criterio. De igual maneira tampouco o fai necesariamente por tratar aspectos literarios, históricos ou doutro tipo. O criterio de selección de propostas para esta programación cínguese claramente á abordaxe neles de contidos sociolingüísticos expresos. Xa que logo LINGUA A ESCENA! nace con vontade de contribuír á posta en valor da lingua galega, ao incremento do seu uso e prestixio, á socialización en galego da infancia e da mocidade e á toma de consciencia sociolingüística da poboación da provincia da Coruña, sempre desde unha perspectiva favorábel á diversidade lingüística e cultural e ao coñecemento e valorización de todas as linguas, a comezar pola propia, a galega. Con LINGUA A ESCENA! a Deputación da Coruña pon en colaboración directa ás áreas de Cultura e de Normalización Lingüística no campo da programación cultural, colaboración que se entende tamén desexábel entre os SNL e os departamentos municipais de Cultura dos diferentes concellos da provincia.4.1.- INSCRICIÓN DE PROPOSTAS ARTÍSTICAS Procedemento e normas de inscrición de espectáculos na Rede Cultural • As e os artistas e compañías inscribiranse telematicamente na web que a Deputación da Coruña pon a disposición deles para a xestión da Rede Cultural. • Poderán inscribirse no programa LINGUA A ESCENA! unicamente espectáculos musicais ou escénicos que aborden de xeito específico contidos sociolingüísticos e de dinamización social da lingua galega. • Non se poderán inscribir en LINGUA A ESCENA! espectáculos xa inscritos noutros programas da Rede Cultural. • Cada espectáculo requirirá a cobertura dunha ficha individual de inscrición, cuxo modelo estará a disposición das compañías e artistas na plataforma informática de inscrición dos espectáculos. Nela figurarán os seguintes campos: nome e datos da empresa, nome da compañía, nome do espectáculo proposto, sinopse artística, relación completa das persoas que forman parte do equipo artístico e do equipo técnico, importe do espectáculo (diferenciando con ou sen medios técnicos), relación das necesidades técnicas para o desenvolvemento do espectáculo, traxectoria artística do artista ou compañía. • O importe dos cachés será fixado libremente polas compañías e intérpretes, co límite máximo de 15.000,00 euros (impostos incluídos) e constará, por unha banda, dunha cantidade en concepto de importe do espectáculo e, doutra, do importe do equipamento técnico necesario para a súa realización. O derradeiro non se aboará no caso de que sexa achegado polo Concello. Serán sempre importes finais, con impostos incluídos, e terán que manterse durante toda a convocatoria. • Cada artista ou compañía con entidade legal propia, demostrada coa xustificación de estar de alta no censo de empresarios e profesionais (art.3 do RD 1065/2007) e a súa dedicación a actividades escénicas e/ou culturais, poderá inscribir un máximo de 5 espectáculos. • Un mesmo espectáculo poderá formar parte da Rede durante un máximo de 4 anos consecutivos. • Poderán participar do programa LINGUA A ESCENA! da Rede Cultural da Deputación da Coruña todas as empresas de distribución de espectáculos, compañías e artistas con domicilio fiscal en calquera concello da Comunidade Autónoma de Galicia. • A documentación que han entregar as compañías e artistas é a seguinte: a) Tarxeta do NIF da empresa b) Escrituras da entidade c) Designación da persoa representante d) Declaración da persoa representante de non estar incurso en causas de incompatibilidade ou incapacidade para contratar coa administración e de aceptación das bases da convocatoria e) Declaración de estar ao corrente das obrigas tributarias e coa Seguridade Social f) Documentación que acredite a alta da empresa distribuidora, compañía ou artista no censo de empresarios e profesionais (art.3 do RD 1065/2007) e a súa dedicación a actividades escénicas e/ou culturais. g) Ficha de inscrición individual de cada espectáculo proposto (RC-LING) A documentación sinalada no apartado a) e b) non terá que ser presentada se xa se presentou en anos anteriores e non houbo variación nela. No caso das empresas distribuidoras de espectáculos, terán que presentar a alta no censo de empresarios e profesionais (art.3 do RD 1065/2007) e a dedicación a actividades escénicas e/ou culturais de cada unha das compañías ou artistas profesionais propostos. A Área de Cultura da Deputación da Coruña conformará unha Comisión de Valoración de Espectáculos da que formarán parte persoas de recoñecido prestixio e traxectoria dentro do campo da cultura e da normalización social da lingua galega, que informará sobre a adecuación das distintas propostas inscritas aos obxectivos e á natureza do programa, podendo propoñer a exclusión daquelas que considere que non se axustan a estes. As propostas excluídas poderanse incluír no programa da Rede Cultural que corresponda. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a persoa interesada desiste da súa petición. Tendo en conta que a tramitación será telemática, a empresa ou artista deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.4.2.- CONTRATACIÓN DE ESPECTÁCULOS Procedemento e normas de contratación de espectáculos por parte dos Concellos • Os concellos realizarán a solicitude coa súa proposta de programación directamente na plataforma informática habilitada pola Deputación para estes efectos, a través da súa web. • Na proposta de programación o concello fará constar: o nome das compañías/artistas, o nome dos espectáculos, as datas e lugares fixados para o desenvolvemento das actividades. No caso de que, por algunha causa imprevista, se produza un cambio de lugar ou data dalgunha das funcións previstas o concello realizará aviso formal da mudanza á Sección de Cultura da Deputación. • Os concellos realizarán a súa proposta de programación cumprindo os requisitos e as normas que se expoñen deseguido: • GRUPO A. Concellos de menos de 10.000 hab.: Mínimo de 2 espectáculos. • GRUPO B. Concellos de 10.001-20.000 hab.: Mínimo de 3 espectáculos. • GRUPO C. Concellos de máis de 20.000: Mínimo de 4 espectáculos. Nos casos dos grupos B e C as programacións deberán incluír cando menos un espectáculo escénico e un musical. Os concellos deberán achegar a seguinte documentación: • Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación da solicitude a que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que a/o interesada/o desiste da súa petición.4.3.- DESENVOLVEMENTO DA PROGRAMACIÓN Procedemento, normas e obrigas para o desenvolvemento da programación Obrigas dos concellos • Organizar as funcións e velar polo seu correcto desenvolvemento, así como proporcionar o persoal de vixilancia que se precise. • Contratar as funcións que teñan adxudicadas, reflectindo no contrato o nome e datos da empresa, nome da compañía, nome do espectáculo e caché, con desagregación do importe do espectáculo e do equipamento técnico. • Poñer a disposición dos grupos o persoal necesario para axudar á carga e descarga do material. Garantir o cumprimento das necesidades técnicas acordadas coas compañías e artistas, así como o bo estado, limpeza e correcto acondicionamento dos espazos escénicos. • Realizar a publicidade das funcións. Difundir adecuadamente a celebración dos espectáculos contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña. Todos os soportes de difusión e materiais publicitarios deberán realizarse en lingua galega, sen prexuízo de que poidan estar tamén noutras linguas, e á marxe de cal sexa a lingua do espectáculo. • Na difusión dos espectáculos nas redes sociais (twitter, facebook) vincular ou citar nos contidos de difusión aos perfís da Área de Cultura da Deputación da Coruña: en twitter @DACCultura e en facebook o perfil facebook. com/Culturadac • Realizar un traballo adecuado de xestión de asistencia, que incluirá: - Peche do espazo unha vez comezada a función. - Cobertura e envío telemático á Deputación, para efectos estatísticos, dunha ficha de control de cada función no prazo de 15 días posteriores ao desenvolvemento desta. Nesa ficha incluirase a información seguinte: data, hora e espazo de celebración da actividade, nome do artista e do espectáculo, prezo de entrada (se houber, e en tal caso follas de billeteira e declaración de ingresos), capacidade do espazo de actuación, número de persoas asistentes. • Comprobar, con anterioridade á data da función, que as compañías profesionais teñen aos artistas e profesionais dados de alta na Seguridade Social no momento de realizar a actuación. Esta comprobación farase a través da presentación dos documentos de alta na Seguridade Social. • Cubrir mediante póliza de seguro os riscos de accidentes, así como os de responsabilidade civil que se poidan derivar da realización das funcións, coas seguintes coberturas mínimas: * Responsabilidade civil para todo o persoal implicado na actividade, cun límite mínimo de indemnización de 100.000 euros. * Accidentes, que incluirá, como mínimo, as seguintes garantías: morte: 12.000 euros e invalidez: 12.000 euros • Expedir documentos acreditativos da realización das funcións feitas: declaración, certificación ou calquera outro no que se acredite a realización da función. • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. • aboarlles os gastos correspondentes ás axencias de propiedade intelectual e artística correspondentes (SGAE, DAMA.) • aboarlles aos/ás artistas a totalidade do importe do espectáculo, anticipando, se for necesario, o importe que aboa a Deputación. Obrigas das/os artistas O programa LINGUA A ESCENA!, recollendo unha demanda histórica do sector das artes escénicas do noso país, convócase como un programa destinado unicamente a compañías e propostas artísticas de carácter profesional. Para garantir esta condición, a Deputación da Coruña esixirá as seguintes obrigas: • As compañías de teatro profesional cumprirán co disposto no I Convenio colectivo de actores e actrices de teatro de Galicia (aprobado por resolución do 18 de marzo de 2009, da Dirección Xeral de Relacións Laborais) e as súas posteriores modificacións. • As compañías inscritas na Rede Cultural, ben baixo o seu CIF ben baixo o doutra empresa que xestione a distribución do seu espectáculo, deberán presentar á Deputación da Coruña documentación que acredite a alta no censo de empresarios e profesionais (art.3 do RD 1065/2007) e a súa dedicación a actividades escénicas e/ou culturais. • Entregar ás persoas responsábeis da programación dos concellos, con anterioridade á data da función, copia dos documentos de alta na Seguridade Social das e dos profesionais que participan no espectáculo. A Deputación da Coruña, así mesmo, desenvolverá ao longo da programación controis periódicos e aleatorios ás compañías antes do comezo dos espectáculos, nos que serán solicitados os modelos de cotización RNT (Recibo Nominal de Traballadores e Traballadoras). • Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. • Realizar as funcións nos lugares previstos. • Aboar os gastos de transporte e seguros do equipo de actuación e material, gastos de persoal, impostos e Seguridade Social. • Expedir facturas legais polas funcións realizadas e, se for o caso, a que corresponda do equipamento técnico necesario para a realización da función. As facturas serán expedidas pola entidade ou empresa que inscribiu o espectáculo. • Achegar todo o equipamento técnico necesario para poder facer a función (instrumentos, equipo de proxección, de son.), agás que o achegue o Concello. • Deixar o local no estado en que o atoparon. Obrigas da Deputación • Desenvolver o control e seguimento da programación aprobada, así como garantir o seu correcto funcionamento e o cumprimento das obrigas laborais, técnicas e organizativas de cada unha das partes (concellos e artistas). • Garantir a posibilidade de consulta pública, a través da súa web, da programación final aprobada para cada concello. Garantirase a posibilidade de acceso á información por artista ou compañía, data e espazo cultural/entidade/concello. Igualmente no apartado “Consulta de Actuacións” posibilitarase a consulta dos datos completos das fichas de cada espectáculo contratado. • Desenvolver estratexias e iniciativas de difusión social da programación da Rede Cultural. • Cofinanciar os espectáculos incluídos na Rede, mediante as achegas que correspondan segundo o sinalado na base 5.2. 5.- ASPECTOS COMÚNS A TODOS OS PROGRAMAS 5.1.- PRAZOS Os prazos desta convocatoria serán os seguintes: Primeira fase: inscrición de espectáculos Inicio: o día seguinte ao de publicación desta convocatoria no BOP Fin: 01 de febreiro de 2022, as 14:00 h. Segunda fase: solicitude de espectáculos Inicio: 11 de marzo de 2022, ás 00.00 h. Fin: 22 de marzo de 2022, as 14:00 h. Terceira fase: resolución A resolución de adxudicación dos espectáculos, no caso dos concellos, realizarase antes do 12 de abril de 2022, e no caso de entidades, antes do 12 de maio de 2022. Cuarta fase: desenvolvemento da programación Inicio: 1 de xaneiro de 2022 Fin: 31 de marzo de 2023 Quinta fase: xustificación Inicio: o día seguinte ao da sinatura dos convenios Fin: 15 de maio de 2023 5.2.- COFINANCIAMENTO DAS PROGRAMACIÓNS As porcentaxes de cofinanciamento entre a Deputación e os Concellos, en todos os programas, son os seguintes: Concellos de menos de 5.000 hab.75% Deputación 25 % Concello Concellos de 5.001 a 10.000 hab.60% Deputación 40 %Concello Concellos de 10.001 a 20.000 hab.50% Deputación 50% Concello Concellos de 20.001 a 50.000 hab.40% Deputación 60% Concello Concellos máis de 50.001 hab.30% Deputación 70% Concello A fórmula de cofinanciamento no programa ALICERCE, no caso das entidades, é a seguinte: Entidade: Entre o 30 % e o 50% do importe do espectáculo Deputación: Entre o 70 % e o 50% do importe do espectáculo 5.3.- ADXUDICACIÓN DAS PROGRAMACIÓNS. A.- A Deputación levou a cabo nos últimos anos un importante esforzo económico de medre nos orzamentos da Rede Cultural, pasando dos 956.932 euros que se destinaban en 2014 aos 1.900.000 euros que se destinarán en 2022. Para garantir a estabilidade e viabilidade dos orzamentos da Rede Cultural, a partir da convocatoria de 2020 márcanse asignacións económicas máximas por grupos de concellos. A Deputación aprobará de forma íntegra a proposta de programación dos concellos e das entidades, axustadas aos límites indicados, sen necesidade de que exista unha valoración técnica da proposta. B.- Unha vez formulada a proposta de programación por parte dos concellos, podería darse o caso de que non todos eles cheguen a cubrir o máximo permitido. Nese caso, co remanente xerado en cada grupo de concellos, procederase ao seu reparto entre aqueles que, dentro de cada bloque, manifestasen previamente na solicitude a súa vontade de ampliar a súa programación superando o límite económico da achega inicial da Deputación. O reparto entre estes concellos farase de forma directa en función da porcentaxe que lles corresponda, obtida a partir da media da súa achega propia á programación da Rede Cultural nos últimos tres anos. Desta maneira, a estes concellos sumaráselles á cantidade inicial unha segunda cantidade complementaria derivada do reparto dos remanentes, dando lugar a suma de ambas á cantidade definitiva da achega da Deputación. C.- Na fase de solicitude de espectáculos, os concellos farán unha solicitude titular necesariamente axustada aos límites de achega económica da Deputación que corresponda en cada caso. A maiores, aqueles concellos que manifesten vontade de superar o límite, farán unha solicitude complementaria, cos espectáculos ordenados e priorizados. Unha vez se proceda ao reparto dos remanentes dentro de cada grupo de concellos, o servizo de Cultura incrementará a cada concello a cantidade correspondente á cantidade do límite inicial, e procederá a asignar de forma directa aqueles espectáculos propostos polo Concello na súa solicitude complementaria que se adecúen economicamente á cantidade da que se dispón, respectando a orde de prioridade indicada polo concello. Polo que respecta á solicitude complementaria non serán aplicables os mínimos e/ou máximos establecidos nos puntos 1.2, 2.2 e 4.2, e non será preciso incluír as datas e lugares de celebración, que se confirmarán logo da adxudicación. D. No programa ALICERCE para entidades sen ánimo de lucro, en función do número de solicitudes e orzamento dispoñible, a porcentaxe de cofinanciamento poderá variar entre un máximo do 70% e un mínimo do 50% de achega da Deputación. As entidades serán avisadas previamente caso de se dar esta modificación. Así mesmo, aplicarase para a concesión das solicitudes, caso de ser necesario, o criterio de distancia entre concellos, favorecendo unha distribución equilibrada da programación no conxunto do territorio da provincia, e procurando evitar a concesión de actuacións nos concellos limítrofes ao concello de orixe do grupo. Igualmente terase en conta o número total de actuacións concedidas a cada espectáculo. A valoración será realizada, caso de ser necesaria, por unha Comisión Técnica. Excluiranse aqueles concellos e entidades que non cumprisen no ano anterior as obrigas derivadas da súa inclusión na Rede Cultural. A adxudicación das programacións finais realizarase mediante resolucións da Presidencia, logo do informe previo da Sección de Cultura e do servizo de fiscalización. A resolución de adxudicación, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, notificarase mediante a publicación no Boletín Oficial da Provincia e producirá os mesmos efectos que a notificación individualizada. Esta publicación tamén se realizará na páxina web da Deputación.5.4.- XUSTIFICACIÓN E PAGAMENTO Concellos a. Os concellos aboaranlle a totalidade do importe da función a cada un dos grupos que lle fose concedido. b. A Deputación aboaralle aos concellos o importe da porcentaxe (base 5.2) de cada unha das funcións, que deberán ser xustificadas de xeito individualizado na plataforma informática habilitada pola Deputación para estes efectos. c. Para o cobramento de cada unha das funcións, os concellos deberán achegar a seguinte documentación: • Copia do contrato subscrito entre o Concello e o grupo ou empresa ou, se for o caso, copia da correspondente resolución da Alcaldía, en virtude do disposto nos artigos 118 e 131.3 da Lei 9/2017, do 8 de novembro, de contratos do sector público. Nestes deberá figurar o nome e datos da entidade ou empresa, nome da compañía, nome do espectáculo e caché, con detalle de importes de espectáculo e equipamento técnico. • Certificación ou informe no que se acredite a realización da función concedida. • No caso de actuacións profesionais, certificación ou informe da comprobación das altas na Seguridade Social das e dos artistas participantes na función concedida. d. Logo de que a Deputación aboe a función, o Concello remitiralle á Deputación, no prazo de dous meses, certificado de ter realizado o pagamento (no que conste a entidade ou empresa, nome da actuación, o importe ingresado e a data de ingreso) e, no caso de non facelo, iniciarase o correspondente expediente de reintegro pola cantidade aboada indebidamente. Entidades a. A Deputación aboaralles directamente aos grupos o importe da porcentaxe correspondente. b. Para o cobramento de cada unha das funcións, os grupos deberán presentar a seguinte documentación na plataforma informática habilitada pola Deputación para estes efectos: • Factura por importe da porcentaxe correspondente á Deputación. • Xustificante bancario do ingreso do importe que lle corresponde á entidade solicitante, no que figuren os datos da entidade actuante e a solicitante. • Acreditación da realización das funcións concedidas: certificación, declaración ou informe que deberá ser expedido pola entidade solicitante, ou certificación do concello onde se realizou.5.5.- CAMBIOS E ANULACIÓNS Cambios Os concellos e entidades poderán solicitar cambios de actuacións debidamente xustificados e cumprindo os requisitos da convocatoria, sempre que sexan por actuacións de igual ou inferior importe, requirindo unha modificación da resolución de adxudicación. No caso de cambios de proxeccións, sen que exista cambio de importe ou de categoría, e sempre que sexan da mesma empresa de distribución, non será necesaria a modificación da resolución de adxudicación sempre e cando conste solicitude do concello e aceptación da empresa previa á proxección. Anulacións No caso de anulación de funcións por parte do Concello solicitante por causas de forza maior, definidas no artigo 239 da Lei 9/2017, do 8 de novembro, de contratos do sector público, a/o intérprete terá dereito a percibir unha indemnización co límite máximo do 50 % do importe da función, que lle será aboada pola Deputación e polo Concello solicitante, de acordo coas porcentaxes de pagamento fixadas na base 5.2. No suposto de cancelación unilateral inxustificada, a indemnización ascenderá á totalidade do importe da función e pagaraa o Concello solicitante. No caso de anular unha función a/o intérprete, compañía ou empresa, o Concello terá dereito a ser indemnizado polos danos ocasionados (gastos de contratación de persoal, publicidade etc.) cun límite máximo equivalente ao importe indicado para as especificacións técnicas do espectáculo, ademais de non poder participar na próxima convocatoria, agás nos supostos de forza maior indicados do citado artigo 239. Para cuantificar a indemnización presentaranse xustificantes cos gastos ocasionados pola anulación.5.6.- INCUMPRIMENTOS E SANCIÓNS Consideraranse incumprimento das bases da convocatoria as accións e omisións que se indican deseguido, que darán lugar á imposición das sancións que se indican: Incumprimentos leves A presentación da documentación xustificativa despois do prazo establecido na base 5.1, que dará lugar á imposición das seguintes sancións: • Se a documentación se presenta entre o 16 de maio e o 15 de xuño do exercicio seguinte ao da convocatoria, multa por importe equivalente ao 5 % do importe da achega da Deputación nas funcións xustificadas fóra de prazo. • Se a documentación se presenta entre o 16 de xuño e o 15 de xullo do exercicio seguinte ao da convocatoria, multa por importe equivalente ao 10 % do importe da achega da Deputación nas funcións xustificadas fóra de prazo. • Se a documentación se presenta entre o 16 de xullo e o 15 de agosto do exercicio seguinte ao da convocatoria, multa por importe equivalente ao 15 % do importe da achega da Deputación nas funcións xustificadas fóra de prazo. • Se a documentación se presenta entre o 16 de agosto e o 30 de setembro do exercicio seguinte ao da convocatoria, multa por importe equivalente ao 30 % do importe da achega da Deputación nas funcións xustificadas fóra de prazo. Despois desta data non se fará ningún pagamento. Incumprimentos graves a. A falta da sinatura do convenio polos concellos e entidades solicitantes das funcións, que dará lugar á súa exclusión da participación neste programa na próxima convocatoria. Ademais, deberán aboar o importe total da actuación e excluír a Deputación de calquera responsabilidade. b. A falta de pagamento da porcentaxe do caché que lles corresponde por parte dos concellos solicitantes das funcións, que dará lugar á súa exclusión da participación neste programa na próxima convocatoria. d. Calquera modificación do caché indicado na solicitude de participación, sen xustificar, que dará lugar á exclusión da participación na próxima convocatoria. e. Calquera modificación da empresa ou entidade que inscribe os espectáculos, xa sexa no momento da contratación por parte dos concellos ou no momento da presentación das facturas, que dará lugar á exclusión da participación na próxima convocatoria e á perda de dereito ao cobro dese espectáculo por parte do concello. f. A asistencia dos grupos e intérpretes á actuación con menos membros dos inscritos na solicitude, sen causa xustificada, que dará lugar á imposición dunha multa por importe equivalente á diferencia do importe do caché co que figura inscrito e o caché correspondente ao número de membros que realizaron a actuación. Así mesmo dará lugar á exclusión da participación na próxima convocatoria.6.- PROTECCIÓN DE DATOS PERSOAIS Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude ( https://www.dacoruna. gal/documentacion/impresos-oficiais) Disposición adicional primeira En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedimentais e xurídicas de aplicación. Disposición adicional segunda. A participación na convocatoria supón a aceptación destas bases reguladoras. A Coruña, a 14 de xaneiro de 2022 O presidente, A secretaria, Valentín González Formoso Amparo Taboada Gil